Anexă1:

 la decizia CO Anenii Noi

 nr.5/16 din 11decembrie 2020

**REGULAMENTUL
funcţionării cimitirelor din oraşul Anenii Noi**

 Prezentul Regulament reglementează modul înfiinţării, extinderii, închiderii, lichidării şi administrării cimitirelor, precum şi modul rezervării locurilor pentru înmormîntarea şi reînmormântarea decedaţilor, executării lucrărilor în cimitirele din orașul Anenii Noi.

            Regulamentul apără dreptul fiecărui locuitor al orașului la înmormântare după obiceiurile poporului său şi la păstrarea mormântului.

Prezentul Regulament este elaborat în conformitate cu Legea despre ocrotirea monumentelor de istorie şi cultură, alte legi ale Republicii Moldova și Regulamentului cu privire la cimitire aprobat prin Hotărârea Guvernului Republicii Moldova nr. 1072 din 22 octombrie 1998.

Prezentul Regulament este aprobat de Consiliul orășenesc Anenii Noi şi orice modificare se face numai prin decizia acestuia.

**I. DISPOZIŢII GENERALE**

 1.1 În orașul Anenii Noi cimitirele se află în subordinea consiliului orășenesc Anenii Noi, Primăriei orașului Anenii Noi. Înmormântările şi reânmormântările se efectuează numai în baza prezentului Regulament.

          1.2. Înfiinţarea și extinderea cimitirelor se realziează prin decizia consiliului Orășenesc Anenii Noi, iar administrarea se realizează de către Consiliul orășenesc Anenii Noi și Primăria or. Anenii Noi doar prin intermediul **Serviciului Funerar al** ÎMDP “Apa-Canal” Anenii Noi conform actelor legislative şi normative în vigoare şi prezentului Regulament.

 Oficiul Administrativ al Serviciului Funarar se va afla pe teritoriul cimitirului din or. Anenii Noi.

 Serviciul Funerar are: administrator, state aprobate de Consiliul orăşenesc şi cont bancar.

 ÎMDP “Apa-Canal” Anenii Noi, prezintă Statele şi Bugetul Serviciului Funerar, spre aprobare Consiliului orăşenesc Anenii Noi.

 Taxele pentru serviciile Serviciului Funerar, orarul de activitate, Regulile de conduită în cimitir, sunt aprobate de Consiliul orăşenesc Anenii Noi.

 Serviciul Funerar întocmeşte inventarierea mormintelor şi actelor privind înmormântările executate anterior.

 1.3. Lotul de pământ pentru cimitire de înmormântare tradiţională se repartizează în conformitate cu planul urbanistic general, aprobat conform Normelor şi regulamentelor de construcţie, reieşind din calculul 0,24 ha pentru 1000 locuitori.

 1.4. Fiecare cimitir permanent trebuie să dispună de un teren liber destinat înmormîntărilor, reieşind din calculul 0,06 ha pentru 1000 locuitori.

           1.5. Zona de protecţie sanitară de la cimitir până la marginea zonei populate trebuie să fie determinată conform normativelor tehnice de planificare urbanistică.

           1.6. După închiderea cimitirului, la expirarea a 15 ani de la ultima înmormântare, lăţimea zonei de protecţie sanitară poate fi redusă până la 100 m.

            1.7 În cazul în care cimitirul este situat mai sus de cursul apelor subterane, de unde îşi au izvorul fîntânile, rezervoarele şi alte instalaţii de alimentare descentralizată cu apă a orașului Anenii Noi, şi în caz de argumentare sanitaro-igienică, zona de protecţie sanitară poate fi majorată pînă la 500 m, iar în cazul în care cimitirul este situat mai jos de cursul apelor subterane - redusă pînă la 100 m.

          1.8. Pe terenul zonei de protecţie sanitară se interzice construcţia a orice obiecte.

           1.9. Pe terenul cimitirului nu se permite construcţia apeductului pentru apă potabilă. Cimitirul trebuie să dispună de apeduct numai pentru scopurile de stropire.

            1.10. Nu se permite consturcţia cimitirelor pe terenurile:

            - zonei de protecţie sanitară a izvoarelor de aprovizionare cu apă, izvoarelor minerale şi zonei de protecţie sanitară a staţiunii climaterice:

            - cu roci, la suprafaţa cărora există multe crăpături mari şi pe locuri unde există roci acvifere;

          -   pe malurile rîurilor, care sunt utilizate de către populaţie pentru diferite scopuri.

           1.11. Lotul de pămînt pentru cimitire trebuie să corespundă următoarelor cerinţe:

            să aibă înclinare în partea opusă localităţii, bazinelor deschise de apă, utilizate în scopuri de gospodărire;

            să nu fie supusă alunecărilor şi prăbuşirii;

            să nu fie inundate în caz de revărsări;

            nivelul maxim al apelor subterane trebuie să fie la o adîncime nu mai puţin de 2 m de la suprafaţă;

            să dispună de sol uscat poros, care asigură pătrunderea suficientă a aerului şi uscare rapidă;

            să dispună de accese cuvenite amenajate şi înverzite.

            **Notă.** În cazul lipsei lotului de pământ ce corespunde acestor cerinţe, terenul repartizat pentru cimitir trebuie să fie asigurat cu drenaj.

1.12. Fiecare parte componentă a cultului (comunităţile religioase, mănăstirile) recunoscut de statul Republica Moldova în modul stabilit are dreptul de a avea la cimitir un sector separat pentru înmormântarea credincioşilor săi, care este întreţinut de sine stătător sau în comun cu alte comunităţi. Regulile de funcţionare a acestora se stabilesc de către organul central al cultului respectiv, cu respectarea cerinţelor prezentului Regulament.

           1.13. Transmiterea sectorului separat se efectuează conform actului de inventariere întocmit de către comisia instituită din reprezentanţii administraţiei ÎMDP “Apa-Canal” Anenii Noi şi comunităţii religioase, coordonat cu organul central al cultului respectiv şi aprobat de către Primarul orașului Anenii Noi. La act se anexează registrul înmormântărilor şi al instalaţiilor la morminte.

           1.14. La propunerile comunităţilor religioase care activează pe teritoriul orașului Anenii Noi, pe terenul cimitirelor se admite construcţia unor obiecte de cult din contul acestora şi altor sponsori, cu acordul Primăriei orașului Anenii Noi.

            1.15. Terenul fiecărui cimitir nou şi al celui ce se reconstruieşte se sistematizează şi se împarte în cartiere şi rînduri cu alei de acces în baza documentaţiei de proiect, elaborate şi aprobate în modul stabilit.

            1.16. Rîndurile şi locurile de înmormântare pot fi numerotate pentru uşurarea identificării.

            Locurile în interiorul cartierelor pot fi revăzute.

            1.17. În cimitire se creează zone amenajate de protecţie sanitară în conformitate cu cerinţele actelor normative în vigoare.

            Controlul asupra stării sanitare a cimitirelor se înfăptuieşte de către Centrul de Sănătate Publică.

            1.18. Exploatarea şi întreţinerea cimitirelor se finanţează din contul bugetului orășenesc (comunităţilor religioase) şi veniturilor de la prestarea serviciilor funerare, conform tarifelor ( anexa 2).

 1.19. În alte cazuri, cheltuielile necesare pentru înmormântarea și întreținerea mormintelor persoanelor decedate fără loc de trai (ori neidentificate) sunt suportate din bugetul orașului Anenii Noi.

 **II.  Serviciul Funerar asigură:**

2.1. Eliberea certificatului privind înmormântarea şi înregistrarea decedaţilor

2.2. Înregistrarea mormintelor, evidenţa analitică şi grafică a mormintelor

2.3. Întocmirea şi păstrarea arhivei certificatelor privind înmormâmtarea

2.4. Editarea şi eliberarea actelor privind rezervarea terenului pentru înmormântare

2.5.Editarea şi eliberarea actelor privind montarea, dezasamlarea şi instalarea monumentelor

2.6. Arhivarea obligatorie a tuturor actelor eliberate, întocmite de serviciu

2.7. Distribuirea terenului pentru înmormântare

2.8. Executarea lucrărilor de săpare a gropii

2.9.Executarea lucrărilor de înmormântare

2.10. Menţinerea infrastructurii de edilitate în cimitir

2.11 Lucrări de salubrizare în cimitir

2.12. Întreţinerea mormintelor, care sunt sub protecţia statului

2.13.Întreţinerea mormintelor, conform contractelor cu persoanelefizice/rudele decedatului.

2.14.Încheie contracte cu Serviciile Funerare private din teritoriul primăriei or. Anenii Noi privind serviciile/lucrările de înmormântare.

2.15.Evidenţa şi control lucrărilor executate de Serviciile Funerare private pe teritoriul cimitirului oferind servicii persoanelor fizice

2.16.Încheie contract cu persoana fizică privind servicii de salubrizare a mormântului

**III. Rezervarea locurilor pentru înmormîntare**

            3.1. Locurile de înmormântare din cimitire pot fi rezervate pe termen nelimitat.

            3.2. Tarifele pentru rezervare, precum şi pentru alte servicii funerare se aprobă de către Consiliul orășenesc Anenii Noi.

            3.3. Contractul privind rezervarea se încheie de către administraţia **Serviciului Funerar al** ÎMDP “Apa-Canal” Anenii Noi la cererea personală a cetăţenilor ce doresc să rezerveze locuri și se înregistrează într – un Registru special ținut de administrația **Serviciului Funerar al** ÎMDP “Apa-Canal” Anenii Noi, Registru înregistrat în Primăria or. Anenii Noi și avizat de către primarul or. Anenii Noi.

            3.4. Unei familii i se poate rezerva nu mai mult de trei locuri de înmormântare, cu recomandarea de a construi un cavou. În aceste locuri (cavou) pot fi înmormântaţi titularul rezervării, soţul (soţia), precum şi rudele apropiate. Ele pot fi transmise numai prin moştenire sau donaţie.

            3.6. Rezervarea încetează:

* la expirarea termenului contractului;

            - în cazul în care locul rezervat e lăsat în părăsire (se consideră părăsite locurile rezervate unde nu există nici un semn funerar (cruce, gard, candelă, plantaţii, alte instalaţii) şi dacă timp de 3 ani de la preavizul în scris, cu confirmare de primire, titularul rezervării nu se prezintă la administraţia **Serviciului Funerar al** ÎMDP “Apa-Canal” Anenii Noi.

* la prezentarea de către titularul rezervării a refuzului în scris;
* în caz de neachitare a plăţii pentru rezevare şi taxei anuale de întreţinerea a locului rezervat;

           - în cazul în care rezervantul locului a decedat şi a fost înmormântat la alt cimitir (la prezentarea documentelor respective de confirmare a decesului şi înmormântării acestuia).

 3.7. Anual, administrația **Serviciului Funerar** al ÎMDP “Apa-Canal” Anenii Noi, va prezenta Consiliului orășenesc Anenii Noi o Notă Informativă privind încasările de la tarifele, specificate în Anexa nr.2 la prezentul Regulament.

**IV. Înmormântările şi reânmormântările**

           4.1. Pentru fiecare înmormântare se repartizează un lot de pămînt cu suprafaţa de 3,8 m2. Intervalele între părţile lungi şi scurte ale mormintelor constituie nu mai puţin de 0,5 şi 0,5 m respectiv.

           4.2. Lungimea mormântului nu poate fi mai mică de 2 m, lăţimea - 1 m, adîncimea - 1,5, ţinînd cont de condiţiile climaterice ale solului.

           4.3. Pentru înmormântarea copiilor decedaţi dimensiunile mormântului pot fi respectiv micşorate.

           4.4. Locurile pentru reînmormântarea osemintelor vor avea dimensiuni de 1x1 m.

           4.5. De la fundul gropii de înmormântare până la nivelul apelor subterane e necesar să fie nu mai puţin de 0,5 m.

            4.6. Asupra fiecărei gropi trebuie să fie un mormânt cu înălţimea de 0,5 m de la suprafaţa pământului sau o placă de mormânt. Mormântul trebuie să acopere marginile gropii pentru a exclude pătrunderea apelor superficiale.

            4.7. Înmormântările se efectuează numai pe baza adeverinţei de deces eliberată de secţia actelor stării civile, care a înregistrat decesul.

            4.8. În cazul în care se dispun cercetări, de către organele împuternicite, cu privire la cazurile decesului, înmormântarea se efectuează numai pe baza dispoziţiilor date de organele respective.

           4.9. Înmormântarea decedaţilor aduşi din alte localităţi se efectuează pe baza certificatului de la Centrul de Sănătate Publică (la locul decesului) şi adeverinţei de deces.

            4.10. Pentru transportarea decedatului de la locul decedării la locul înmormântării în altă localitate e necesar de a obţine un certificate - permis de transportare de la Centrul de Sănătate Publică (de la locul decesului) şi prezentarea concluziei de la instituţia de tratare despre motivul decesului.

            4.11. Înainte de transportare decedatul trebuie să fie înbălsămat pentru păstrare îndelungată. În acest caz din momentul decedării pînă la înmormântare va trece nu mai mult de cinci zile.

            4.12. În cazul transportării decedatului din motivul unor boli contagioase nu se permite deschiderea sicriului.

            4.13. Înmormântările se pot efectua direct sau prin depunerea prealabilă a decedaţilor la capelă.

            4.14. Depunerea decedaţilor la capelă (biserică) se face până la 72 ore din momentul decesului, numai cu autorizaţia organului sanitar competent, eliberată pe baza certificatului de îmbălsămare şi cu plata tarifelor aprobate.

            4.15. Nu pot fi depuşi în capelă (biserică) cei decedaţi din cauza unor boli contagioase şi a altor boli diagnosticate de medici patologi anatomişti.

            4.16. Modul de înmormântare a decedaţilor de boli contagioase convenţionale se determină de Centrul de Sănătate Publică.

            4.17. Înmormântările se efectuează în gropi simple, gropi zidite şi cavouri.

            4.18. Înmormântarea în locurile rezervate se efectuează în modul stabilit prin schema generală de sistematizare a fiecărui cimitir.

            4.19. La dorinţa rudelor reînmormântarea osemintelor se admite cu avizul Centrului de Sănătate Publică.

            4.20. Se recomandă efectuarea exhumării osemintelor din mormînt, în perioada rece a anului, ziua, în prezenţa reprezentanţilor autorităţilor publice locale şi Centrului de Sănătate Publică .

            4.21. Deschiderea mormintelor se permite, indiferent de data înmormântării, în cazul unei urmăriri penale numai pe baza autorizaţiei eliberate de judecătorul de instrucţie şi cu înştiinţarea unui reprezentant al familiei decedatului, la data fixată de aceste organe.

            4.22. Deschiderea mormintelor şi reînmormântările se efectuează în mod obligatoriu în prezenţa rudelor de gradul întîi sau a unui împuternicit prin procură specială de către familia decedatului şi sub supravegherea **Serviciului Funerar** al ÎMDP “Apa-Canal” Anenii Noi, iar operaţiunile se consemnează în registrul de înmormântări în care semnează ambele părţi.

            4.33 Înmormântarea decedaţilor pentru Patrie se efectuează cu consimţământul rudelor în cimitirele comemorativ - militare, iar în lipsa acestora, în locurile, determinate de către Consiliul orășenesc Anenii Noi, a cimitirelor existente din contul bugetului local Anenii Noi.

 4.34 Cheltuielile pentru înmormăntarea persoanelor needentificate, vor fi suportate de APL Anenii Noi.

**V. Efectuarea lucrărilor în cimitire**

            5.1 Construcţia cavourilor şi monumentelor cu înălţimea până la 1,75 m se permite de către administraţia **Serviciului Funerar** al ÎMDP “Apa-Canal” Anenii Noi

           5.2. Construcţia monumentelor care depăşesc înălţimea de 1,75 m poate fi efectuată numai cu autorizaţia organelor de arhitectură ale primăriei or. Anenii Noi.

           5.3. Împrejmuirile cimitirelor se efectuează în baza proiectului aprobat.

           5.4. Împrejmuirile mormintelor se efectuează conform prevederilor proiectului de construcţie şi cu acordul în scris al administrației **Serviciului Funerar** al ÎMDP “Apa-Canal” Anenii Noi.

            5.5. Pe locurile rezervate în cimitire se permite construcţia cavourilor cu 1-3 niveluri.

            5.6. Lucrările se efectuează în limita lotului rezervat, de către atelierele autorizate sau cu forţele proprii ale rezervatorilor.

            5.7. Toate lucrările pe teritoriul cimitirului, inclusiv salubrizarea este executată doar cu consimţământul şi sub controlul Serviciului Funerar.

 Finisarea lucrărilor se actează în prezenţa reprezentantului oficial al administraţiei **Serviciul Funerar** al ÎMDP “Apa-Canal” Anenii Noi după curăţirea definitivă a lotului de deşeurile de construcţii.

 **VI. Închiderea şi lichidarea cimitirelor**

            6.1 Cimitirele, care sunt inutilizabile pentru înmormîntare (nu corespund cerinţelor sanitare, în care nu sunt locuri pentru înmormântări, înmormântările se efectuează foarte rar şi alte cauze) se închid prin Decizia Consiliului orășenesc Anenii Noi cu acordul comunităţii religioase locale şi Centrul de Sănătate Publică. Despre închiderea cimitirului se publică în mass – media locală.

            6.2. În cazul în care în cimitir nu sunt locuri pentru noi înmormântări, dar sânt locuri în morminte familiale, se permite închiderea parţială a cimitirului.

            6.3. Folosirea cimitirului închis sau a unui sector al cimitirului activ pentru înmormântare repetată se permite numai peste 15 ani după ultima înmormântare (perioada cimitirului) pe locurile neângrijite, părăsite.

            În unele cazuri, în care cimitirul este amplasat în condiţii de sol favorabil, acest termen poate fi redus până la 10 ani, cu acordul Centrului de Sănătate Publică.

            6.4. Cimitirele şi locurile de înmormîntare ce nu funcţionează, precum şi locurile de înmormântare a militarilor-participanţi la diverse acţiuni militare sînt monumente ale cultului şi istoriei.

            Pe teritoriul acestor cimitire se interzice construcţia diverselor clădiri sau edificii ce nu ţin de funcţionarea lor.

            6.5. Mormintele şi monumentele declarate Patrimoniu Naţional, obiectele de artă sau de istorie şi cultură pot fi demolate, transferate, modificate cu autorizaţia Consiliului orășenesc Anenii Noi.

            6.6. Întreţinerea cimitirelor închise integral sau parţial se înfăptuieşte conform prezentului Regulament.

            6.7. În cazurile excepţionale provocate de fenomene naturale (alunecări, inundări etc.) cimitirul care nu funcţionează poate fi lichidat sau transmutat în alt loc prin hotărârea Consiliului orășenesc Anenii Noi.

            Despre hotărârea adoptată se publică în mass - media locală cu un an înainte.

            În această perioadă persoanele interesate pot să mute osemintele şi instalaţiile funerare la alt cimitir din contul mijloacelor financiare prevăzute pentru construcţia cimitirului nou.

            6.8. Strămutarea osemintelor se efectuează respectând cerinţele compartimentului III al prezentului Regulament.

**VII. Dispoziţii finale**

            7.1. Regimul de lucru al cimitirelor este intervalul de timp între orele 07:00 – 21:00.

            7.2. La intrarea în cimitir trebuie sa existe Panou informativ cu descrierea: regulilor de conduită, regimului de lucru, servicii, preţ, utilităţilor fizice existente, ş.a.

            7.3. Cimitirul trebuie să dispună de parcare amenajată.

 7.4. Pe teritoriul cimitirului trebuie să fie dulap atiincendiar**.**

            7.5. Administraţia **Serviciului Funerar** al ÎMDP “Apa-Canal” Anenii Noi este obligată să întreţină cimitirele din orașul Anenii Noi, precum şi clădirile, construcţiile funerare, monumentele aflate pe teritoriul lor, în stare tehnico-sanitară cuvenită şi paza acestora.

            Nerespectarea prevederilor prezentului Regulament atrage după sine responsabilitatea conform legislaţiei în vigoare.

Anexa 2:

 la decizia CO Anenii Noi

 nr.5/16 din 11 decembrie 2020

 **Tarife pentru prestarea serviciilor funerare**

|  |  |  |
| --- | --- | --- |
| **Nr./o** |  **serviciu** |  **preţ** |
| 1.  | Săparea şi amenajarea ulterioară | 1200 lei |
| 2. | Rezervarea |  500 lei |
| 3. | Reînmormântare |  500 lei |
| 4. | Permisiunea înmormântării persoanelor din afara localităţii (persoane care nu sunt băştinaşi, locuitori, rude de gradulI şi II | 5000 lei |
| 5. | Taxa anuală de întreţinere a locului rezervat |  120 lei |
| 6.  | Taxa pentru accesul mijloacelor de transport auto pe teritoriul cimitirului |  20 lei |

Secretar al CO Anenii Noi Svetlana Basarab

 **Notă informativă**

la proiectul deciziei nr. 5/16 **Cu privire la aprobarea Regulamentului privind funcţionarea cimitirului din or. Anenii Noi**

|  |  |
| --- | --- |
| **1** | **Denumirea autorului şi, după caz, a participanţilor la elaborarea proiectului** |
|  | Proiectul a fost elaborat de viceprim al or. Anenii Noi |
| **2** | **Condiţiile ce au impus elaborarea proiectului şi finalităţile urmărite** |
|  | Proiectul de decizie este elaborat în conformitate prevederile art.14 al Legii 436/2006 privind administraţia publică locală cu modificările şi completările ulterioare; Legii 457/2003 privind aprobarea Regulamentului-cadru privind constituirea şi funcţionarea consiliilor locale şi raionale; Legii 158/2008 cu privire la funcţia publică şi statutul funcţionarului public; Legii 768/2000 privind statutul alesului local şi necesitatea ajustării Regulamentului CO, aprobat în anul 2007. |
| **3** | **Principalele prevederi ale proiectului şi evidenţierea elementelor noi** |
|  |

|  |
| --- |
| Proiectul de decizie este elaborate în conformitate prevederile art.14 al Legii 436/2006 privind administraţia publică locală cu modificările şi completările ulterioare; Legii 435/2006 privind descentralizarea administrativă; 457/2003 privind aprobarea Regulamentului-cadru privind constituirea şi funcţionarea consiliilor locale şi raionale; Legii 158/2008 cu privire la funcţia publică şi statutul funcţionarului public; Legii 768/2000 privind statutul alesului local; |

 |
| **4** | **Fundamentarea economico-financiară** |
|  | Împlimentarea proiectului nu prevede cheltuieli financiare neprevazute în buget. Cerințele impuse de proiectul dat necesită acoperire a unor activități suplimentare neplanificate. |
| **5** | **Modul de încorporare a actului în cadrul normativ în vigoare** |
|  | Proiectul de decizie se încorporează în cadrul normative în vigoare și nu necesită anularea sau abrogarea altor acte administrative în vigoare. În raport cu cadrul normativ național proiectul de decizie are menirea să armonizeze cadrul institutional la prevederile legislației în vigoare. |
| **6** | **Avizarea şi consultarea publică a proiectului** |
|  | În scopul respectării prevederilor Legii nr. 239/2008 privind transparenţa în procesul decizional, proiectul a fost plasat pe pagina web oficială a primariei or. Anenii Noi ***www.anenii-noi.com*** la directoriul Transparenţa decizională. |
| **7** | **Constatările expertizei anticorupţie** |
|  | În temeiul art. 35 al Legii nr. 100/2017, cu privire la actele normative, expertiza anticorupţie a fost efectuată de autor. Proiectul nu conţine reglementări ce ar favoriza corupţia. |
| **8** | **Constatările expertizei juridice** |
|  | Întemeiul art. 37 din Legea nr.100 din 22 decembrie 2017 cu privire la actele normative, proiectul deciziei a fost expus expertizei juridice, care a expertizat actul respective și a constatat că corespunde ca structură, conţinut şi nu contravene legislației.Proiectul deciziei se prezintă comisiei consultative de specialitate pentru avizare şi propunerii Consiliului orăşenesc pentru examinare şi adoptare în şedinţă. |

Secretar al Consiliului orăşenesc Svetlana Basarab

 **AVIZ**

 **de expertiză anticorupţie**

la proiectul de decizie nr. 5/16 **Cu privire la aprobarea Regulamentului privind funcţionarea cimitirului din or. Anenii Noi**

În conformitate cu prevederile art.35 a Legii 100/2017 cu privire la actele normative, întru asigurarea imparţialităţii şi legalităţii proiectelor de decizii.

Autorul garantează pe proprie răspundere, că proiectul de decizie nr. 5/16 **Cu privire la aprobarea Regulamentului privind funcţionarea cimitirului din or. Anenii Noi**

nu conţine elemente de corupţie.

Viceprimar al or. Anenii Noi S. Basarab

**SINTEZA**

obiecţiilor şi propunerilor (recomandărilor)

la proiectul

 **Cu privire la aprobarea Regulamentului privind funcţionarea**

 **cimitirului din or. Anenii Noi**

|  |  |  |
| --- | --- | --- |
| **Participantul la avizare (expertizare)/consultare publică**  | **Conţinutul obiecţiei/****propunerii (recomandării)** | **Argumentarea** **autorului proiectului** |
| ***A fost consultat public******si ateliere de lucru***  | I. Obiecţiile |  |
| ***Sa se încadreze în cerinţele Regulamentul cadru*** |  |
|  |  |
| II. Propunerile (recomandările) |  |
| ***s-a propus sa se includă instituirea Serviciului Funerar în cadrul ÎMDP Apa Canal Anenii Noi*** | ***Pentru a responsabiliza cetăţeanul*** |
|  |  |

Secretar al Consiliului orasenesc Svetlana Basarab